TROLIGTVIS ferðabollarnir hafa verið seldir síðan í júlí 2019 . IKEA IKEA hefur beint því til viðskiptavina sem eiga TROLIGTVIS ferðabolla sem merktir eru „ Made in India “ til að taka þá úr notkun . Í tilkynningu frá IKEA segir að nýlegar prófanir sýni að varan losi hugsanlega meira af efnasamböndum en sett viðmið segi til um . Því séu eigendur þessara tilteknu ferðabolla hvattir til að skila þeim í IKEA þar sem þeir verða að fullu endurgreiddir . „ Vöruöryggi er gríðarlega mikilvægt hjá IKEA . Vörurnar okkar eru prófaðar ítrekað og þurfa að standast allar viðeigandi reglugerðir og staðla ásamt þeim kröfum sem IKEA setur sjálft . IKEA hvetur alla þá sem eiga slíka ferðabolla sem merktir eru „ Made in India “ til að skila þeim og fá að fullu endurgreidda . Kvittun er ekki skilyrði fyrir endurgreiðslu . Nánari upplýsingar eru veittar í þjónustuveri í síma 520 2500 og á IKEA.is , “ segir í tilkynningunni .